Armands Krauze

Armands Krauze (dzimis  Rīgā) ir latviešu biškopis, agronoms un politiķis, Latvijas Zemnieku savienības biedrs. Šobrīd Latvijas Republikas zemkopības ministrs un 14. Saeimas deputāts no Zaļo un Zemnieku savienības, bijis ievēlēts arī vairākos citos Saeimas sasaukumos.

 Biogrāfija 
A. Krauze ir rīdzinieks vairākās paaudzēs.Krauze no laukiem uz Rīgu Diena 1988. gadā absolvēja Vecbebru tehnikumu biškopja specialitātē. 1996. gadā viņš absolvēja Latvijas Lauksaimniecības universitāti, ieguva lauksaimniecības bakalaura un dārzkopja izglītību. 2000. gadā pabeidza šo pašu universitāti kā lauksaimniecības maģistrs. Apsaimnieko bišu dravu Siguldas novadā.

Kopš 2000. gada marta viņš ir Latvijas Biškopības biedrības valdes priekšsēdētājs, kā arī bijis Lauksaimnieku organizāciju sadarbības padomes valdes priekšsēdētājs. Iepriekš bijis Latvijas Tirdzniecības un rūpniecības kameras padomes loceklis, no amata atkāpies līdz ar ievēlēšanu Saeimā. Bijis arī Lauksaimnieku organizāciju sadarbības padomes (LOSP) valdes loceklis un lauksaimnieku pārstāvis Eiropas Ekonomikas un sociālo lietu komitejā (EESK).

2014. gadā saņēmis IV šķiras Atzinības krustu.

 Politiskā darbība 
2010. gadā A. Krauze kandidēja 10. Saeimas vēlēšanās no Zaļo un Zemnieku savienības saraksta un tika ievēlēts Saeimā no Vidzemes vēlēšanu apgabala. Viņš saņēma mandātu un to nolika, lai pārstāvētu Latvijas lauksaimnieku intereses Eiropas Ekonomikas un sociālo lietu komitejā, kur viņu aptiprināja ar Eiropas Padomes lēmumu nepilnu mēnesi pirms ievēlēšanas Saeimā. Viņa vietā par deputātu kļuva Didzis Zemmers. Darbojās ES Ekonomikas un sociālo lietu komitejā, no 2010. gada novembra līdz 2011. gada oktobrim A. Krauze bija arī Zemkopības ministrijas parlamentārais sekretārs.

2013. gadā nesekmīgi kandidēja Rīgas domes vēlēšanās (A. Krauze bija Latvijas Zemnieku savienības saraksta līderis, taču partija nepārvarēja 5% barjeru).

2014. gada Eiropas Parlamenta vēlēšanās A. Krauze kandidēja no Zaļo un Zemnieku savienības saraksta un netika ievēlēts. Taču šī paša gada rudenī ievēlēts 12. Saeimā, vienlaikus atgriežoties arī Zemkopības ministrijas parlamentārā sekretāra amatā. 2015. gadā viņu ievēlēja par Zaļo un Zemnieku savienības valdes priekšsēdētāju. 2016. gadā, kad par valdības vadītāju kļuva Māris Kučinskis, A. Krauzi apstiprināja par Ministru prezidenta parlamentāro sekretāru.

Rīgas domes vēlēšanās 2017. gada A. Krauze atkal bija Latvijas Zemnieku savienības pārstāvētā saraksta līderis, taču Zaļo un Zemnieku savienības saraksts arī šajās vēlēšanās nepārvarēja 5% barjeru. 2018. gada rudenī ievēlēts 13. Saeimā. 2019. gada aprīlī A. Krauze tika ievēlēts par Latvijas Zemnieku savienības priekšsēdētāju, pārņemot amatu no ilggadējā tās vadītāja Augusta Brigmaņa (amatā līdz 2023. gada aprīlim, kad to pārņēma Viktors Valainis).

2022. gadā A. Krauzi ievēlēja 14. Saeimā no Zaļo un Zemnieku savienības saraksta. Pirmajā jaunā parlamenta sēdē tika ievēlēts Saeimas prezidijā par Saeimas sekretāru.

2023. gada 15. septembrī kļuva par zemkopības ministru Evikas Siliņas Ministru kabinetā. Kandidēja 2024. gada Eiropas Parlamenta vēlēšanās, bet netika ievēlēts.

 Atsauces 

Kategorija:1970. gadā dzimušie
Kategorija:Rīgā dzimušie
Kategorija:Latvijas Zemnieku savienības politiķi
Kategorija:Latvijas zemkopības ministri
Kategorija:Pašreizējie Ministru kabineta locekļi
Kategorija:10. Saeimas deputāti
Kategorija:12. Saeimas deputāti
Kategorija:13. Saeimas deputāti
Kategorija:14. Saeimas deputāti
Kategorija:Latvijas parlamentārie sekretāri
Kategorija:Latvijas Biozinātņu un tehnoloģiju universitātes absolventi
Kategorija:Atzinības krusta virsnieki